system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Un tramvai numit dorință (film)?
assistant
Un tramvai numit dorință () este un film american din 1951, o adaptare cinematografică a piesei omonime a dramaturgului american Tennessee Williams. În limba engleză, titlul este construit pornind de la un joc de cuvinte între numele unui tramvai real din San Francisco, Desire, și numele francez Desiree. Filmul a fost regizat de Elia Kazan, care a regizat și premiera teatrală a piesei, având în distribuție actorii Marlon Brando (Stanley Kowalski), Vivien Leigh (Blanche DuBois), Kim Hunter și Karl Malden. Toți actorii, cu excepția lui Leigh, care a înlocuit-o pe Jessica Tandy, au fost aleși din distribuția originală a piesei jucate pe Broadway. 

În anul 1999, filmul, considerat ca fiind unul clasic, a fost denominat ca fiind de o „importanță culturală semnificativă” de către Biblioteca Congresului Statelor Unite ale Americii. Ca atare, a fost selecționat spre conservare în Registrul național de filme al Statelor Unite ale Americii.

Finalul filmului 
Cenzura timpului a pretins ca la finalul filmului excluderea scenei de cedare (similară unui viol) a lui Blanche în fața lui Stanley prin înlocuirea cu ceva relativ comun, așa cum ar fi părăsirea casei. De fapt, sfârșitul piesei este mult mai ambiguu, întrucât Stella provoacă deliberat condițiile propice scenei finale, inclusiv acceptarea implicită a violului, prin plecarea sa de acasă cu bună știință și lăsarea celor doi protagoniști, sora sa Blanche și Stanley, singuri în casă.

Premii 
Filmul a cucerit diferite premii ale Academiei Americane de Film, după cum urmează:
  Cel mai bun actor într-un rol secundar — Karl Malden
  Cea mai bună actriță într-un rol principal — Vivien Leigh
  Cea mai bună actriță într-un rol secundar — Kim Hunter
  Cel mai bun decor

De asemenea, a fost nominalizat pentru:
  Cel mai bun actor — Marlon Brando
  Cea mai bună imagine alb-negru
  Cele mai bune costume într-un film alb-negru
  Cel mai bun regizor — Elia Kazan
  Cea mai bună muzică
  Cel mai bun film
  Cel mai bun sunet
  Cel mai bun scenariu adaptat

Note 
  Vivian Leigh jucase anterior realizării filmului într-o producție londoneză în West End, fiind preferată pentru varianta filmică în locul actriței americane Jessica Tandy, care a jucat același rol în producția piesei jucată pe Broadway.

Legături externe

Note 

Filme din 1951
Filme americane
Filme alb-negru
Filme dramatice
Film
Filme din Registrul Național de Film (SUA)
Filme regizate de Elia Kazan
Filme în limba engleză